Matti Pauna (s. 16. helmikuuta 1960 Sundsvall) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta kolmissa MM-kilpailuissa. Hän voitti kultaa Wienin MM-kilpailuissa 1987 ja saavutti hopeaa Moskovan MM-kilpailuissa 1986. Hän edusti kotimaansa pääsarjassa Timrå IK:ta, MoDo AIK:ta, IF Björklöveniä ja Malmö IF:ää. Hän voitti Ruotsin-mestaruuden Björklövenissä 1987 ja Malmössä 1992. Pelaajauransa jälkeen hän on toiminut valmentajana alemmissa sarjoissa.